[{"text_idx": "#000000", "text": "Rownd gynderfynol y gemau ail gyfle am le yng Nghwpan y Byd 2022 rhwng Cymru ac Awstria yn fyw ar S4C nos Iau am 7.20 gyda\u2019r gic gyntaf am 7.45"}, {"text_idx": "#000003", "text": "Fe lwyddodd Cymru i gyrraedd y gemau ail gyfle gan orffen yn ail yn eu grw\u0302p ragbrofol, gan sicrhau eu lle gan cipio pedair pwynt o\u2019u dwy ge\u0302m olaf gan guro Belarws (5-0) a sicrhau ge\u0302m gyfartal 1-1 yn erbyn Gwlad Belg."}, {"text_idx": "#000004", "text": "Gohiriodd FIFA y rownd gynderfynol rhwng yr Alban a\u2019r Wcra\u0301in tan fis Mehefin 2022, ynghyd a\u0302\u2019r rownd derfynol."}, {"text_idx": "#000005", "text": "Yn siomedig i Gymru, bydd Kieffer Moore yn methu\u2019r ge\u0302m oherwydd anaf. Mae Moore wedi datblygu yn un o selogion y ti\u0302m dros y blynyddoedd diwethaf gan sgorio wyth go\u0302l mewn 17 ymddangosiad."}, {"text_idx": "#000006", "text": "Yn galonogol, bydd Gareth Bale ac Aaron Ramsey ar gael \u2013 gyda Robert Page yn cadarnhau bod y ddau yn holliach cyn y ge\u0302m."}, {"text_idx": "#000007", "text": "Bydd ser y bencampwriaeth hefyd ar gael \u2013 gyda Harry Wilson, Sorba Thomas a Brennan Johnson wedi eu henwi yn y garfan."}, {"text_idx": "#000008", "text": "Mae\u2019r tri wedi bod yn rhan o 53 go\u0302l yn y Bencampwriaeth y tymor hwn, gyda Wilson yn creu 13 a sgorio 10 i Fulham, Sorba Thomas wedi creu 10 i Huddersfield a Brennan Johnson wedi sgorio 11 i Nottingham Forest."}, {"text_idx": "#000010", "text": "Mewn 25 ge\u0302m gystadleuol yn Stadiwm Dinas Caerdydd y mae Cymru wedi colli 2, 8 ge\u0302m gyfartal ac ennill 15."}, {"text_idx": "#000012", "text": "Y tro diwethaf i\u2019r timau gwrdd fe enillodd Cymru 1-0 ym Medi 2017 diolch i ergyd hyfryd Ben Woodburn o tu allan i\u2019r cwrt yn gemau rhagbrofol Cwpan y Byd 2018."}, {"text_idx": "#000014", "text": "Er bod y record yn ffafrio Awstria ar y cyfan, Cymru sydd wedi ei chael hi orau o\u2019r gemau diweddar."}, {"text_idx": "#000015", "text": "Cymru\u2019n ennill 2 allan o\u2019r 3 ge\u0302m ddiwethaf gyda 1 ge\u0302m gyfartal yn y ge\u0302m olaf ond un."}, {"text_idx": "#000016", "text": "Cymru v Awstria \u2013 rownd gynderfynol y gemau ail gyfle am le yng Nghwpan y Byd 2022 yn fyw ar S4C nos Iau 23 Mawrth am 7.20 gyda\u2019r gic gyntaf am 7.45"}]